CELEX: C2007/095/115
Language: da
Date: 2007-04-28 00:00:00
Title: Sag F-12/07: Sag anlagt den 26. februar 2007 — O'Connor mod Kommissionen

28.4.2007   
            
            
               DA
            
            
               Den Europæiske Unions Tidende
            
            
               C 95/57
            
         Sag anlagt den 26. februar 2007 — O'Connor mod Kommissionen
   (Sag F-12/07)
   (2007/C 95/115)
   Processprog: fransk
   Parter
   
      Sagsøger: Elizabeth O'Connor (Bruxelles, Belgien) (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens afgørelse, hvorefter den periode, hvor der kan ydes sagsøgeren arbejdsløshedsunderstøttelse, er fastsat til højst 11 måneder og 25 dage, annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er tidligere ansat i Kommissionen, var, uden afbrydelse, i dennes tjeneste fra den 16. januar 2001 til den 31. december 2005 i henhold til seks forskellige tidsbegrænsede kontrakter, som afløste hinanden i følgende rækkefølge: En første kontrakt som midlertidigt ansat, en første kontrakt som hjælpeansat, en anden kontrakt som midlertidigt ansat, en anden kontrakt som hjælpeansat, en tredje kontrakt som midlertidigt ansat og endelig en kontrakt som kontraktansat.
   Administrationen indrømmede sagsøgeren ret til arbejdsløshedsunderstøttelse i en periode på højst 11 måneder og 25 dage, eftersom den var af den opfattelse, at de perioder, der var omfattet af kontrakterne som hjælpeansat, skulle sidestilles med perioder med ansættelse hos en anden arbejdsgiver end Fællesskabets institutioner.
   Sagsøgeren har til støtte for søgsmålet dels anført, at Kommissionen har udøvet retsmisbrug ved at have hende i sin tjeneste i over fem år i henhold til forskellige tidsbegrænsede kontrakter og i henhold til forskellige vedtægter. Dels har Kommissionen anvendt artikel 28a, stk. 4, og artikel 96, stk. 4, i ansættelsesvilkårene for de øvrige ansatte fejlagtigt, for så vidt som der ved anvendelsen af disse bestemmelser ikke er taget hensyn til den periode, hvor sagsøgeren arbejdede som hjælpeansat.